google/wiki40b huggingface dataset:
अमुक्त स्रोत

अमुक्त स्रोत या बन्द स्रोत (Closed source या proprietary software) उन कम्प्यूटर प्रोग्रामों को कहते हैं जिनका मूल कोड प्रकाशित नहीं किया जाता। अतः कोई दूसरा व्यक्ति इन प्रोग्रामों के मूल कोड को न देख सकता है न उसमें कोई परिवर्तन कर सकता है। इनके विपरीत मुक्तस्रोत प्रोग्राम होते हैं जिनका मूल कोड सभी के देखने, कापी करने, परिवर्तित करने आदि के लिए सुलभ होता है। माइक्रोसॉफ्ट ऑफिस एक अमुक्त स्रोत साफ्टवेयर है जबकि ओपेन ऑफिस एक मु्तस्रोत साफ्टवेयर।
जलस्तंभ

जलस्तंभ या जलव्रज एक प्रकार का बवंडर या चक्रवात है, जो जल में बनता है। यह जल में बने एक स्तम्भ के जैसे दिखाई देता है। यह मुख्य रूप से यूरोप और अंटार्क‌टिका में बनते हैं। अन्य जगहों में यह मुश्किल से ही कभी दिखाई देते हैं। इनका जीवन चक्र पाँच चरणों का होता है। पहले एक अंधेरा गोला, दूसरा एक घूमता हुआ दिखाई देता है। तीसरे में यह अंगूठी की तरह बन जाता है। चौथे में यह पूर्ण रूप से स्तंभ बन जाता है और अंततः क्षय हो जाता है।

रचना

यह 2 किलोमीटर के क्षेत्र या उससे कम में इसके अनुकूल वातावरण में बन सकते हैं। केवल कुछ ही जलस्तंभ ताकतवर होते हैं, बहुत से जलस्तंभ कमजोर और थोड़ी देर के लिए बनते हैं।

गैर बवंडर

यह जलस्तंभ में बवंडर जैसे गुण नहीं पाये जाते हैं। यह सूखे मौसम में भी बादलों में बनते हैं। इनका जीवन चक्र बहुत छोटा होता है और 20 मिनट से भी कम समय में यह बनकर समाप्त हो जाते हैं। यह 30 मीटर प्रति सेकंड के आस पास की गति से हवा चलती है। यह बादलों में एक प्रकार के आवेश के कारण बनते हैं। जब बादलों में आवेश के कारण वह नीचे आने लगते हैं और गोल घूमने लगते हैं। इससे धीरे धीरे वह एक स्तंभ के जैसे बन जाते हैं। यह मुख्य रूप से जल वाले क्षेत्रों में बनते हैं, जहाँ इसे आसानी से घूमने मिले। लेकिन इस प्रकार की घटना में यह जल के स्थान पर भूमि में भी कई बार बनते हैं। यह साफ और बिना वर्षा के समय और बिना अधिक गति से चलने के कारण इसे गैर बवंडर जलस्तंभ कहते हैं।
फ्लॉरिडा के उष्णकटिबंधीय और उप उष्णकटिबंधीय जलवायु में यह 400 से अधिक बार दिखाई देता है। यह जमीन पर बनने से बहुत जल्दी ही क्षय हो जाते हैं, क्योंकि उसे अच्छी तरह से घूमने नहीं मिलता और जमीन पर वह कई प्रकार के रुकावट के कारण धीरे धीरे कमजोर हो जाता है। उसे ऊर्जा का कोई स्रोत भी नहीं मिलता। जबकि नदी आदि में उसे कुछ खास रुकावट का सामना नहीं करता पड़ता है। वह आसानी से घूम सकता है और आस पास उसे कोई रुकावट न मिलने और जल भी उसके साथ घूमने लगता है। जिससे उसे जल में स्तंभ बनाने में आसानी होती है।
बालाजी मोशन पिक्चर्स

बालाजी मोशन पिक्चर्स बालाजी टेलीफ़िल्म्स की एक समकक्ष एवं सहयोगी कम्पनी है जिसने २००२ में भारतीय चालित चलचित्रों के व्यवसाय में प्रवेश किया।
दक्षिण अफ़्रीका

भाषाएँ

दक्षिण अफ़्रीका में ग्यारह भाषाओं को आधिकारिक भाषा का दर्जा दिया गया है, जिसमें अंग्रेज़ी के साथ-साथ अफ़्रिकांस, दक्षिणी दीबीली, उत्तरी सूथो, दक्षिणी सूथो, स्वाज़ी, त्सोंगा, त्स्वाना, कोसा और जुलू शामिल है। किसी एक देश में बोली जाने वाली भाषाओं की संख्या के हिसाब से यह बोलिविया और भारत के बाद तीसरा देश है।
२००१ के राष्ट्रीय जनगणना के अनुसार, मातृभाषा के तौर पर बोली जाने वाली तीन पहली भाषाओं में जुलू (२३.८ प्रति.), कोसा (१७.६ प्रति.) और अफ़्रीकांस (१३.३ प्रति.) हैं। हालाँकि अंग्रेज़ी व्यापार और विज्ञान की भाषा है, लेकिन दक्षिण अफ़्रीका में सिर्फ़ ८.२ प्रतिशत लोगों की मातृभाषा है। इन भाषाओं के अलावा देश में आठ अन्य ग़ैर आधिकारिक भाषाओं को भी मान्यता प्रदान की गई है, जिसमें फानागालो, खोई, लोबेदू, नामा, उत्तरी दीबीली, फूथी, सान और दक्षिण अफ्रीकी साइन भाषा शामिल है।
अखिल भारतीय राम राज्य परिषद

अखिल भारतीय राम राज्य परिषद भारत की एक सनातन हिन्दू वर्णाश्रम धर्मशासित राष्ट्र स्थापित करने वाले उद्देश्य वाली पार्टी है। इसकी स्थापना स्वामी करपात्री ने सन् १९४८ में की थी। इस दल ने सन् १९५२ के प्रथम लोकसभा चुनाव में ३ सीटें प्राप्त की थी। सन् १९५२, १९५७ एवं १९६२ के विधान सभा चुनावों में हिन्दी क्षेत्रों (मुख्यत: राजस्थान) में इस दल ने दर्जनों सीटें हासिल की थी। अन्य हिन्दूवादी दलों की भांति यह दल भी समान नागरिक संहिता का पक्षधर है।
लोकसभा में 15 मई 1952 को पहली बार हिंदी में संबोधन सीकर के तत्कालीन सांसद एन.एल. शर्मा ने किया था जो राम राज्य परिषद के सांसद थे।
ज्येष्ठ कृष्ण त्रयोदशी

ज्येष्ठ कृष्ण त्रयोदशी भारतीय पंचांग  के अनुसार तृतीय माह की अट्ठाइसवी तिथि है, वर्षान्त में अभी २७२ तिथियाँ अवशिष्ट हैं।
मियां अमीनुद्दीन

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
पंचायती राज

ग्राम सभा

ग्राम सभा किसी एक गांव या पंचायत का चुनाव करने वाले गांवों के समूह की मतदाता सूची में शामिल व्यक्तियों से मिलकर बनी संस्था है।
गतिशील और प्रबुध्द ग्राम सभा पंचायती राज की सफलता के केंद्र में होती है।
राज्य सरकारों से आग्रह किया गया है कि वे:-
पंचायत (अनुसूचित क्षेत्रों में विस्तार) अधिनियम, 1996 में उल्लिखित प्रावधानों के अनुसार ग्राम सभा को शक्तियां प्रदान करें।
गणतंत्र दिवस, श्रम दिवस, स्वतंत्रता दिवस और गांधी जयंती के अवसर पर देश भर में ग्राम सभा की बैठकों के आयोजन के लिए पंचायती राज कानून में अनिवार्य प्रावधान शामिल करना।
पंचायती राज अधिनियम में ऐसा अनिवार्य प्रावधान जोड़ना जो विशेषकर ग्राम सभा की बैठकों के कोरम, सामान्य बैठकों और विशेष बैठकों तथा कोरम पूरा न हो पाने के कारण फिर से बैठक के आयोजन के संबंध में हो।
ग्राम सभा के सदस्यों को उनके अधिकारों और शक्तियों से अवगत कराना ताकि जन भागीदारी सुनिश्चित हो और विशेषकर महिलाओं तथा अनुसूचित जाति/जनजाति के लोगों जैसे सीमांतीकृत समूह भाग ले सकें।
ग्राम सभा के लिए ऐसी कार्य-प्रक्रियाएं बनाना जिनके द्वारा वह ग्राम विकास मंत्रालय के लाभार्थी-उन्मुख विकास कार्यक्रमों का असरकारी ढंग़ से सामाजिक ऑडिट सुनिश्चित कर सके तथा वित्तीय कुप्रबंधन के लिए वसूली या सजा देने के कानूनी अधिकार उसे प्राप्त हो सकें।
ग्राम सभा बैठकों के संबंध में व्यापक प्रसार के लिए कार्य-योजना बनाना।
ग्राम सभा की बैठकों के आयोजन के लिए मार्ग-निर्देश/कार्य-प्रक्रियाएं तैयार करना।
प्राकृतिक संसाधनों, भूमि रिकार्डों पर नियंत्रण और समस्या-समाधान के संबंध में ग्राम सभा के अधिकारों को लेकर जागरूकता पैदा करना।
73वां संविधान संशोधन अधिनियम ग्राम स्तर पर स्व-शासन की संस्थाओं के रूप में ऐसी सशक्त पंचायतों की परिकल्पना करता है जो निम्न कार्य करने में सक्षम हो:
ग्राम स्तर पर जन विकास कार्यों और उनके रख-रखाव की योजना बनाना और उन्हें पूरा करना।
ग्राम स्तर पर लोगों का कल्याण सुनिश्चित करना, इसमें स्वास्थ्य, शिक्षा, समुदाय भाईचारा, विशेषकर जेंडर और जाति-आधारित भेदभाव के संबंध में सामाजिक न्याय, झगड़ों का निबटारा, बच्चों का विशेषकर बालिकाओं का कल्याण जैसे मुद्दे होंगे।
73वें संविधान संशोधन में जमीनी स्तर पर जन संसद के रूप में ऐसी सशक्त ग्राम सभा की परिकल्पना की गई है जिसके प्रति ग्राम पंचायत जवाबदेह हो।
ग्राम सभा १९९३ की धारा ६(१) के अनुसार राज्यपाल द्वारा अनुसूचित किया गया की एक ग्राम सभा होगी !धारा ८ पचायतो का गठन और धारा ९ द्वारा पंचायत अवधि का प्रावधान किया गया !
सुनील दर्शन

सुनील दर्शन हिन्दी फ़िल्मों के एक निर्माता - निर्देशक हैं। वह धर्मेश दर्शन के भाई हैं।
गोदावरी एक्स्प्रेस २७२८

गोदावरी एक्स्प्रेस २७२८ भारतीय रेल द्वारा संचालित एक मेल एक्स्प्रेस ट्रेन है। यह ट्रेन हैदराबाद डेकन रेलवे स्टेशन (स्टेशन कोड:HYB) से ०५:१५PM बजे छूटती है और विशाखापट्टनम रेलवे स्टेशन (स्टेशन कोड:VSKP) पर ०६:०५AM बजे पहुंचती है। इसकी यात्रा अवधि है १२ घंटे ५० मिनट।
भारत के सबसे प्रतिष्ठित रेलगाड़ियों में से एक गोदावरी एक्सप्रेस विशाखापटनम एवं हैदराबाद के बीच दौड़ती हैं। इसका उद्घाटन 1 फरबरी १९७४ वाल्तेयर -हैदराबाद एक्सप्रेस के तौर पर हुआ था एवं ७००७ और ७००८ इसका ट्रैन नंबर था। वर्तमान में इसका ट्रैन नंबर १२७२७ एवं १२७२८ हैं। यात्रिओं के बीच इस ट्रैन के वातानुकूलित बोगियों के काफी मांग रहती हैं, इसको देखते हुए पूर्णतया वातुनुकूलित गरीब रथ एवं दुरोंतो का उद्घटान किया गया था।
इन दो नए रेलगाड़ियों के आने के बावजूद गोदावरी एक्सप्रेस की मांग काम नहीं हुई हैं एवं कभी कभी यात्रिओ के लिए इस ट्रैन में अतिरिक्त स्लीपर क्लास जोड़ना पड़ता हैं। इस रेलगाड़ी को इन दो शहरो के बीच सफर के लिए सबसे अच्छा माना जाता हैं, एवं दक्षिण मध्य रेलवे के द्वारा इसे काफी साफ़ सुथरा रखा जाता हैं। इस ट्रैन को ओडिसा के भुबनेश्वर तक बढ़ाने की योजना का यात्रियों एवं राजनितिक दलों ने काफी विरोध किया था, क्योंकि ऐसा करने से इस ट्रैन की यात्रा की अवधी बढ़ जाती जो इस ट्रैन के आगमन -प्रस्थान समय को भी परिवर्तित कर देता, जैसा की विशाखा एक्सप्रेस के साथ हुआ था।
गोदावरी एक्सप्रेस , आंध्रा प्रदेश के ४ तटवर्तीय जिलो को राजय की राजधानी आंध्र प्रदेश से जोड़ता हैं। ये ट्रैन विशाखापटनम के ४ स्टेशनों, पूर्वी गोदावरी जिले के ६ स्टेशनों पर, पश्चिम गोदावरी जिले के ३ स्टेशनों पर कृष्णा जिले के विजयवाड़ा में रूकती हैं।

इतिहास

I फरबरी १९७४ को भारतीय रेल ने विशाखापटनम एवं हैदराबाद के बीच रेल सेवा चलाने की घोषणा की जिसका नाम वाल्तेयर- हैदराबाद एक्सप्रेस था। प्रत्येक दिन चलने वाली ये ट्रेंन, विशाखापटनम से ५.३० बजे शाम को चलती थी एवं हैदराबाद दुसरे दिन सबेरे ६।४५ बजे पहुंचती थी क्यंकि ट्रैन अलग थलग पड़े पूर्वी एवं पश्चिम गोदावरी के जिलो को जोड़ती थी इसलिए इसका अाधिकारक तौर पर नामकरण गोदावरी एक्सप्रेस किया गया। भाप के इंजन से चलने वाली इस ट्रैन में १७ डिब्बे थे। समालकोट एवं राजमुंड्री के बीच इसकी अधिकतम गति ५० किलोमीटर/घंटे थी।
१९९० तक ये रेल काफी प्रसिद्ध हो गयी थी एवं इसके डब्बों की संख्या २४ तक पहुँच गयी थी, एवं ये भारत की सबसे लम्बी ट्रैन हो गयी थी। विशाखापटनम -विजयवाड़ा एवं विजयवाड़ा -काजीपेट -हैदराबाद के विद्युतीकरण के बाद इसने वप4 बिजली के इंजन पर चलना प्राम्भ कर दिया। जल्द ही गोदावरी एक्सप्रेस ५ वातानकुलित डब्बों के साथ चलने वाली दक्षिण -मध्य रेलवे की पहली ट्रैन बन गयी।
अपने समयबद्धता के चलते ये ट्रैन काफी पॉपुलर हैं एवं इसलिए यात्रिओं के बीच इसकी मांग कभी कम नहीं होती। लोग इस ट्रेन में कोई बदलाव नहीं चाहते, यदपि वो इसके वर्दी से ही सम्बंधित क्यूँ न हो, बीच में करूर व्यास बैंक के प्रचार वाली वर्दी जब ली गयी थी तो काफी लोगों ने इसका विरोध किया था।

ओवरव्यू

इस ट्रैन की ऑनलाइन टिकटों की बुकिंग आई आर सी टी सी के द्वारा की जाती है। इस ट्रैन के स्लीपर क्लास का भाड़ा ४०५ रुपया (७$), ३ ऐ सी का भाड़ा १०५५ रुपया (18$), २ ऐ सी का भाड़ा १५०० रुपया (25$) एवं १ ऐ सी का भाड़ा २५३५ रुपया (३१$) हैं इस ट्रैन में स्लीपर क्लास के १२ डब्बे, ३ ऐ सी के ३ डब्बे 2 ऐ सी २ डब्बे , १ ऐ सी का १ डब्बा एवं जनरल क्लास का ६ डब्बा हैं।
जल चक्र

जल चक्र पृथ्वी पर उपलब्ध जल के एक रूप से दूसरे में परिवर्तित होने और एक भण्डार से दूसरे भण्डार या एक स्थान से दूसरे स्थान को गति करने की चक्रीय प्रक्रिया है जिसमें कुल जल की मात्रा का क्षय नहीं होता बस रूप परिवर्तन और स्थान परिवर्तन होता है। अतः यह प्रकृति में जल संरक्षण के सिद्धांत की व्याख्या है। 
इसके मुख्य चक्र में सर्वाधिक उपयोग में लाए जाने वाला जल रूप - पानी (द्रव) है जो वाष्प बनकर वायुमण्डल में जाता है फिर संघनित होकर बादल बनता है और फिर बादल बनकर ठोस (हिमपात) या द्रव रूप में वर्षा के रूप में बरसता है। हिम पिघलकर पुनः द्रव में परिवर्तित हो जाता है। इस तरह जल की कुल मात्रा स्थिर रहती है।
यह पृथ्वी के सम्पूर्ण पर्यावरण रुपी पारिस्थितिक तंत्र में एक भूजैवरसायन चक्र (Geobiochemical cycle) का उदाहरण है।उन सभी घटनाओं का एक पूर्ण चक्र जिसमें होकर पानी, वायुमंडलीय जलवाष्प के रूप में आरंभ होकर द्रव्य या ठोस रूप में बरसता है और उसके पष्चात् वह भू-पृष्ठ के ऊपर या उसके भीतर बहने लगता है एवं अन्ततः वाष्पन तथा वाष्पोत्सर्जन द्वारा पुनः वायुमंडलीय जल-वाष्प के रूप में बल जाता है।
जल के समुद्र से वायुमण्डल में तथा फिर भूमि पर बहुत सी अवस्थाओं जैसे अवक्षेपण अंतरोधन अपवाह, अन्त: स्यन्दन अन्त: स्त्रवण भौमजल संचयन वाष्पन तथा वाष्पोत्सर्जन इत्यादि प्रक्रियाओं के बाद पुन: समुद्र में वापिस जाने का घटना चक्र। 
जलीय परिसंचरण (circulation) द्वारा निर्मित एक चक्र जिसके अंतर्गत जल महासागर से वायुमंडल में, वायुमंडल से भूमि (भूतल) पर और भूमि से पुनः महासागर में पहुँच जाता है। महासागर से वाष्पीकरण द्वारा जलवाष्प के रूप में जल वायुमंडल में ऊपर उठता है जहाँ जलवाष्प के संघनन से बादल बनते हैं तथा वर्षण (precipitation) द्वारा जलवर्षा अथवा हिमवर्षा के रूप में जल नीचे भूतल पर आता है और नदियों से होता हुआ पुनः महासागर में पहुँच जाता है। इस प्रकार एक जल-चक्र पूरा हो जाता है।
सागर से वायुमंडल तथा थल पर से होता हुआ वापस सागर तक जाने वाला जल का परिसंचरण चक्र। जल वापस सागर तक थल पर से बहता हुआ अथवा भूमिगत मार्गों से पहुंचता है। इस निरंतर चलते रहने वाले चक्र में जल अस्थायी रूप से जीवों में तथा ताजे पानी बर्फिली जमावटों अथवा भूमिगत भंडारों के रूप में जमा होता रहता है।
उदरावरणीय अपोहन

उदरावरणीय अपोहन (पेरीटोनियल डायलिसिस) 'एपीडी' अपोहन यानि कृत्रिम रक्त शोधन हेतु गुर्दे का एक विकल्प है। उदरावरणीय अपोहन के तहत पेट की लाइनिंग या उदरावरणीय झिल्ली को कुदरती छन्ना की तरह प्रयोग कर रक्तधारा से गंदगी को निकाल दिया जाता है, इसलिए यह तरीका शरीर के भीतर काम करता है। कैथेटर कही जाने वाली एक छोटी चोंगा छिद्र द्वारा पेट में डाली जाती है और तरल को पेट में अंतक्षेपण (इंजैक्ट) किया जाता है। इस तरह अपोहन तरल उदरावरणीय झिल्ली से फालतू पानी और अवांछित पदार्थों को निकाल लेता है।

चयन

अगर मरीज का काम घूमने-फिरने का है तो निरंतर चलनक्षम उदरावरणीय अपोहन (निचुआ) (सीएपीडी) बेहतर रहता है। होमोअपोहन या सीएपीडी में किसी परिवार के सदस्य की ओर से देखभाल हो तो अच्छा रहता है। अगर अपोहन मशीन व केंद्र काफी दूर है तो गुर्दा प्रत्यारोपण या निचुआ (सीएपीडी) बेहतर विकल्प है। चिकित्सक मरीज की बीमारियां जैसे मधुमेह, हद्रोग, उम्र आदि देखकर निचुआ (सीएपीडी) कराने की सलाह देते हैं। अगर मरीज निचुआ (सीएपीडी) या हफ्ते में दो से तीन बार होमोअपोहन पर है तो नजदीकी सहयोगी का मरीज के साथ अटेचमेंट होना चाहिए।
शरत पुजारी

पूर्व जीवन एवं पृष्ठभूमि

पुजारी का जन्म ८ अगस्त १९३४ को नयागढ़, ओडिशा में हुआ।

निधन

१२ मई २०१४ को दिल का दौरा पड़ने से उनका निधन हो गया। उनके घर में पत्नी, दो बेटियां और दो बेटे हैं।
यूक्रेन-संकट

अमरीका और यूरोपीय संघ और रूस, के बीच की स्पर्धा में, इसके अलाव़ा यूक्रेन के आन्तरिक असंतोष इसके संकट के कारण हैं।

मूल कारण

पच्छमी खेमे (यूरोपीय संघ, अमेरिका) और रूस द्वारा यूक्रेन को अपने प्रभाव में रखने की रुचि /पक्ष ही अशांति (२०१४ की युक्रेन क्राँति एवं क्रीमिया संकट) का मूल कारण है।

रूसी पक्ष के कारण

यूक्रेन सोविअत संघ का हिस्सा रहा हैं, इस लिये यहाँ रूसी मूल की जनसंख्या हैं, जो रूसी भाषा बोलते हैं। रुस इन लोगों केे हितों की सुरक्षा अपना उत्तरदायित्व मानता हैं। साथ ही रूस नहीं चाहता नाटो रूस के सीमा पर आ जाये क्योंकि यह रूस की शीतयुद्ध में हार होगी

रूसी पक्ष को समर्थन

रूसी पक्ष को भारत और चीन का समर्थन हैं।

यूरोपीय या अमेरीकी पक्ष के कारण

यूक्रेन को अमेरिकी प्रभुत्व वाले पश्चिमी खेमे नाटो में शामिल कर रूस को सैन्य रूप से घेरना। इसके अलवा अमेरिका के भूतपर्व राष्ट्रीय सुरक्षा सलाहकार ज़्बिग्नियेव ब्रेज़िन्स्की अपनी पुस्तक ‘द ग्रैंड चेस बोर्ड' में वर्षों पहले कहा हैं किअमेरिका क्यों यूक्रेन का साथ देगा ‘यूक्रेन के बिना रूस मिल-मिलाकर बस एक एशियाई साम्राज्यवादी देश रह जायेगा.’ मध्य एशियाई देशों के झगड़ों में घसीटे जाने का खतरा तब उस पर मंडराया करेगा। लेकिन, यदि यूक्रेन को वह अपने नियंत्रण में रख पाता है, तो वह एक ‘शक्तिशाली साम्रज्यवादी सत्ता’ कहलाएगा. ब्रेज़िन्स्की का यह कथन अमेरिका की विदेशनीति का आज भी आधारभूत सिद्धांत है। यानी, रूस को कमजोर करना है, तो यूक्रेन को उससे अलग करना होगा।

यूरोपीय या अमरीकी पक्ष को समर्थन

अमेरिका एवं यूरोपीय संघ या नाटो का समर्थन है    ं
1986 सिनसिनाटी मास्टर्स

पुरुष एकल

मैट्स विलेंडर ने  जिमी कोनर्स को 6-4, 6-1 से हराया।
उतथ्य

उतथ्य का जन्म आंगिरस कुल में हुआ था। उनकी भार्या भद्रा बड़ी रूपवती थी जिसे वरुण ने छिपा लिया था। जब नारद की मध्यस्थता से भी वरुण ने भद्रा को लौटाना स्वीकार नहीं किया, तब उतथ्य ने सरस्वती को सूख जाने और ब्रह्मर्षि देश को अपवित्र हो जाने का अभिशाप दे दिया। इस पर वरुण ने भद्रा को लौटा दिया।
महाभारत (आदिपर्व ९८.५-१६; शांतिपर्व ३२८) में उतथ्य की एक अन्य पत्नी ममता का उल्लेख भी मिलता है। इनके कनिष्ठ भ्राता बृहस्पति ने अपनी भाभी ममता से बलात् संभोग करना चाहा किंतु गर्भस्थ शिशु ने इनके इस कार्य का विरोध किया। इससे क्रुद्ध हो बृहस्पति ने गर्भस्थ शिशु को अंधा होने का शाप दिया। जन्म लेने पर इस अंधे बालक का नाम दीर्घतमा औतथ्य हुआ।
प्रशिक्षण कार्यशाला-भोपाल/प्रतिभागी

कृपया गूगल फॉर्म यहाँ भरें

सभी सदस्य जिन्होंने नीचे नामांकन किया है वे यहाँ गूगल फॉर्म भरें ताकि निर्णायक मंडल द्वारा प्रतिभागियों की योग्यतानुसार चयन को अंतिम रूप दिया जा सके।
प्रताप सी रेड्डी

पृष्ठभूमि

१९९० के पद्म भूषण के विजेता रेड्डी कोपद्म विभूषण दिया गया, जो २०१० में भारत का दूसरा सबसे बड़ा नागरिक पुरस्कार था। हार्वर्ड बिजनेस स्कूल में इमर्जिंग मार्केट परियोजना बनाने के लिए हालिया एक साक्षात्कार में, रेड्डी बताते हैं कि उन्होंने देश के लिए विश्व स्तर की स्वास्थ्य सेवा लाने के लिए भारत की गंभीर नौकरशाही में कैसे नौवहन किया।

व्यक्तिगत जीवन

रेड्डी की चार बेटियां हैं: प्रीता रेड्डी, सुनीता रेड्डी, संगीता रेड्डी और शोबाना कंमिननी; सभी अपोलो हॉस्पिटल्स में निदेशकों के रूप में सेवा कर रहे हैं।
दिलीप कुमार

जीवन

दिलीप कुमार के जन्म का नाम मुहम्मद युसुफ़ खान है। उनका जन्म पेशावर (अब पाकिस्तान मे) में हुआ था। उनके पिता मुंबई आ बसे थे, जहाँ उन्होने हिन्दी फ़िल्मों में काम करना शुरू किया। उन्होने अपना नाम बदल कर दिलीप कुमार कर दिया ताकि उन्हे हिन्दी फ़िल्मो में ज्यादा पहचान और सफलता मिले।
दिलीप कुमार ने अभिनेत्री सायरा बानो से 1966 में विवाह किया। विवाह के समय दिलीप कुमार 44 वर्ष और सायरा बानो 22 वर्ष की थीं। 1980 में कुछ समय के लिए आसमां से दूसरी शादी भी की थी।
वर्ष 2000 से वे राज्य सभा के सदस्य है।
1980 में उन्हें सम्मानित करने के लिए मुंबई का शेरिफ घोषित किया गया। 1995 में उन्हें दादा साहेब फाल्के पुरस्कार से सम्मानित किया गया। 1998 में उन्हे पाकिस्तान का सर्वोच्च नागरिक सम्मान निशान-ए-इम्तियाज़ भी प्रदान किया गया।

करियर

उनकी पहली फ़िल्म 'ज्वार भाटा' थी, जो 1944 में आई।1949 में बनी फ़िल्म अंदाज़ की सफलता ने उन्हे प्रसिद्धी दिलाई, इस फ़िल्म में उन्होने राज कपूर के साथ काम किया। दिदार (1951) और देवदास (1955) जैसी फ़िल्मो में दुखद भूमिकाओं के मशहूर होने के कारण उन्हे ट्रेजिडी किंग कहा गया। मुगले-ए-आज़म (1960) में उन्होने मुग़ल राजकुमार जहांगीर की भूमिका निभाई। यह फ़िल्म पहले श्वेत और श्याम थी और 2004 में रंगीन बनाई गई। उन्होने 1961 में गंगा जमुना फ़िल्म का निर्माण भी किया, जिसमे उनके साथ उनके छोटे भाई नासीर खान ने काम किया।
1970, 1980 और 1990 के दशक में उन्होने कम फ़िल्मो में काम किया। इस समय की उनकी प्रमुख फ़िल्मे थी: विधाता (1982), दुनिया (1984), कर्मा (1986), इज्जतदार (1990) और सौदागर (1991)। 1998 में बनी फ़िल्म किला उनकी आखरी फ़िल्म थी।
उन्होने रमेश सिप्पी की फ़िल्म शक्ति में अमिताभ बच्चन के साथ काम किया। इस फ़िल्म के लिए उन्हे फ़िल्मफ़ेयर पुरस्कार भी मिला।
वे आज भी प्रमुख अभिनेताओ जैसे शाहरूख खा़न के प्रेरणास्रोत्र है।
माया डोलस

माया डोलस (मराठी: माया डोळस), (अक्टूबर १५, १९६६ – नवम्बर १६, १९९१) मुंबई का एक कुख्यात अपराधी था। १९९१ लोखंडवाला कॉम्प्लेक्स गोलीबारी में मुंबई पुलिस ने माया डोलस को उसके अन्य साथियों के साथ मार गिराया।
डोलास की कहानी पर, 2007 में एक फिल्म "शूटआउट एट लोखंडवाला" में बनाई गई थी,जिसमें विवेक ओबेरॉय ने माया की भूमिका निभाई थी, और अमृता सिंह उसकी मां रत्नाप्रभा डोलास का किरदार निभाया था।
बाल झड़ना

वंशानुगत गंजापन

पुरुषों में जिस प्रकार बाल झड़ते रहते हैं अर्थात मांग से बालों का झड़ना और/या सिर के ऊपर से बालों का झड़ना, उसी प्रकार इसमें भी पुरुषों के बाल झड़ते हैं। इस प्रकार बालों का झड़ना आम है और यह किसी भी समय यहां तक कि किशोरावस्था में भी आरंभ हो सकता है। इसके मुख्यतः तीन कारण हैं-वंशानुगत गंजापन, पुरुष हार्मोन और बढ़ती हुई आयु। महिलाओं में, सिर के आगे के भाग को छोड़कर पूरे हिस्से के बाल झड़ने लगते हैं।

आधुनिक शोध

मई, २००९ में जापान में हुए एक शोध से ज्ञात हुआ है, कि मानवों में बाल झड़ने के लिए एक एसओएक्स २१ नामक जीन उत्तरदायी होता है।

रोकथाम

तनाव कम कर, उचित आहार लेकर, बाल संवारने की उचित तकनीक अपनाकर और यदि संभव हो तो बालों को झड़ने से रोकनेवाली दवाइयों का उपयोग कर बालों के झड़ने की समस्या को रोका जा सकता है। फफूंद संक्रमण की वजह से बालों को झड़ने की समस्या को बालों की सफाई पर ध्यान देकर, दूसरों के ब्रश, कंघी, टोपी आदि का उपयोग न कर बचा जा सकता है। दवाइयों की सहायता से वंशानुगत गंजेपन के कुछ मामलों को रोका जा सकता है।
बालों को झड़ने से रोकने के लिए एलोवेरा बहुत उपयोगी है| अगर आप रोजाना नहाने से 15 से 20 मिनट पहले एलोवेरा के छोटे से टुकड़े को अगर स्काल्प (सर) में लगाकर मसाज करते हैं तो इससे सर में होने वाली खुजली की समस्या और डैंड्रफ की समस्या दूर होती है| जिससे आपके बालों के गिरने की समस्या दूर होती है|एलोवेरा में बहुत सारे प्राकृतिक एंटी-ऑक्सीडेंट गुण पाए जाते हैं जो बालों की हेल्थ के लिए बहुत लाभदायक है|
कहते हैं की कलौंजी में मौत को छोड़कर बाकी सभी बीमारियों को ठीक करने की ताकत होती है| इसके अंदर कार्बोहाइड्रेट, प्रोटीन, वसा, ओमेगा 3 जैसे तत्व होते हैं|साथ ही इसमें उड़नशील तेल निजेलीन, थाइमोक्विनोन, साइमीन, कार्बोनी, लिमोनीन आदि मजूद हैं| कलौंजी के तेल का इस्तेमाल करने के लिए आप नहाने से 15 से 20 मिनट पहले इसके तेल की मसाज धीरे धीरे सर में करें और उसके बाद किसी अच्छे कंडिशनर से बालों को धोकर सुखा लें और उसके बाद फिर इसके तेल का इस्तेमाल करें| कलौंजी में मौजूद पौषक तत्व बालों के झड़ने की समस्या को दूर करता है और सर के रक्त प्रवाह को बढाता है जिससे बाल गिरना बंद हो जाते हैं|
वोलापूक भाषा

वोलापूक भाषा (Volapük) एक कृत्रिम भाषा है, जिसे १८७९-१८८० में जॉहान मार्टिन स्कैलियेर नामक एक रोमन कैथलिक पादरी ने बाडन, जर्मनी में निर्मित किया था। स्कैलियेर को यह अनुभव हुआ कि ईश्वर ने उसे कहा है कि वह एक अन्तर्राष्ट्रीय भाषा का निर्माण करे। वोलापूक सम्मेलन १८८४ में फ़्रीड्रिकशैफ़न, १८८७ में म्यूनिख और १८८९ में पेरिस में हुआ था। प्रथम दो सम्मेलनों में जर्मन का उपयोग हुआ था और अन्तिम सम्मेलन में केवल वोलापूक का। वर्ष १८८९ में वोलापूक भाषा में या इसके बारे में २८३ क्लब, २५ नियतकालिक पत्रिकाएँ और २५ भाषाओं में ३१६ पाठ्यपुस्तकें उपलब्ध थीं। वर्ष २००० के अनुमाक अनुसार पूरे विश्व में इस भाषा को बोलने वालों की संख्या २०-३० तक है। फ़्रवरी २०१२ की स्थिति तक वोलापूक भाषा विकिपीडिया पर लेखों की संख्या १,१९,००० के लगभग है और यह सैतीसवाँ सबसे बड़ा विकिपीडिया संस्करण है।

व्याकरण

स्कैलियेर ने वोलापूक के लिए अंग्रेज़ी से शब्दावली ली थी और कुछ तत्व जर्मन और फ़्रान्सीसी भाषाओं से भी जोड़े थे। बहुत बार धब्दों को पहचान पाना कठिन होता है। उदाहरण के लिए "vol" और "pük" शब्द अंग्रेज़ी के दो शब्दों "world" (विश्व) और "speak" (भाषा) से लिए गए हैं।
हम सब बाराती

सारांश

यह एक परिवार की कहानी है, जो शादियों में होने वाले सजावट तैयारी आदि का कार्य करता है। परिवार का हर सदस्य एक विशेष कार्य को करता है।
विश्वेश परमार

  विश्वेश परमार  एक भारतीय पार्श्व गायक/ रिकॉर्डिंग कलाकार और संगीतकार है। वह अपने गुजराती शहरी फिल्म "केवी रिते जैश " के "पंखिडा "  गाने के लिए जाने जाते है, .  ये गाने के लिए वह बिनानी बिग गुजराती  [सबसे मनोरंजक गीत  , 2012]  अवार्ड जीत चुके है

कैरियर

फरवरी 2007 में, वह अहमदाबाद, गुजरात चले गए. , जहां वह कैफ़े में अपनी परफॉरमेंस देने लगे . जुलाई 2008 में  विश्वेश मुंबई साउंड इंजिनीरिंग करने चले गए, पढ़ाई के बाद उन्होंने साउंड इंजिनियर की तरह बॉलीवुड फिल्मोमें काम करना चालू कर दिया  2012 में उन्होंने अपने  संगीतकार  कैरियर की शुरुआत   फिल्म 'Kevi संस्कार जैश' के गीत 'Pankhida' और 'Kharekhar'.  से की

Pankhida स्वागत कक्ष

 " पंखिडा "  विश्वेश  परमार का पहला गाना है , यह गीत रिलीज़ के कुछ ही घंटों में  बहुत लोकप्रिय हो गया ,  गीत  डाउनलोड के लिए उपलब्ध करने के बाद  (26 मई, 2012), यह ऑफिसियल वेबसाइट के ऊपर से ही पहले चार दिनों में ही 100,000 से अधिक बार  डाउनलोड हुवा ,  प्रमुख समाचार पत्रोने इस गाने को वायरल हिट घोषित किया
माधव शुक्ल

माधव शुक्ल (1881 - 1943) हिन्दी साहित्यकार थे।
वे प्रयाग के निवासी और मालवीय ब्राह्मण थे। इनका कंठ बड़ा मधुर था और ये अभिनय कला में पूर्ण दक्ष थे। ये सफल नाटककार होने के साथ ही साथ अच्छे अभिनेता भी थे। इनकी राष्ट्रीय कविताओं के दो संग्रह 'भारत गीतंजलि' और 'राष्ट्रीय गान' जब प्रकाशित हुए तो हिंदी पाठकवर्ग ने उनका सोत्साह स्वागत किया। बहुत इधर आकर भारत और चीन में युद्ध छिड़ने पर इनकी राष्ट्रीय कविताओं का संकलन 'उठो हिंद संतान' नाम से प्रकाशित हुआ था। कविताओं की विशेषता यह है कि आज की स्थिति में भी वे उतनी ही उपयोगी एवं उत्साहवर्धक हैं जितनी अपनी रचना के समय थीं। सन् १८९८ ई० में इन्होंने 'सीय स्वयंबर', सन् १९१६ ई० में 'महाभारत पूर्वाध' और 'भामाशाह की राजभक्ति' नामक नाटकों की रचना की। इनमें केवल एक ही नाटक 'महाभारत पूवार्ध' प्रकाशित हुआ। ये सभी नाटक इनके समय में ही सफलता के साथ खेले गए थे और इन्होंने अभिनय में भाग भी लिया था। प्रयाग के अतिरिक्त ये नाटक कलकत्ता में भी खेले गए थे और उससे शुक्ल जी को काफी ख्याति मिली थी। इन्होंने जौनपुर और लखनऊ में नाटक मंडलियाँ स्थापित की थीं अैर कलकत्ते में हिंदी-नाट्य-परिषद् की प्रतिष्ठा की थी। इनके मन में देश की पराधीनता से मुक्ति की और सामाजिक सुधार की प्रबल आकांक्षा थी। तत्कालीन राष्ट्रीय आंदोलनों में सक्रिय भाग लेने के कारण इन्हें ब्रिटिश शासन का कोपभाजन बनकर कई बार करागार का दंड भी भुगतना पड़ा था।
नाटक के प्रति उस समय हिंदी भाषी जनता की सुप्त रुचि को जगाने का बहुत बड़ा श्रेय शुक्ल जी को है।
बर्मी कम्पोस्ट

केंचुआ खाद या वर्मीकम्पोस्ट (Vermicompost) पोषण पदार्थों से भरपूर एक उत्तम जैव उर्वरक है। यह केंचुआ आदि कीड़ों के द्वारा वनस्पतियों एवं भोजन के कचरे आदि को विघटित करके बनाई जाती है।
वर्मी कम्पोस्ट में बदबू नहीं होती है और मक्खी एवं मच्छर नहीं बढ़ते है तथा वातावरण प्रदूषित नहीं होता है। तापमान नियंत्रित रहने से जीवाणु क्रियाशील तथा सक्रिय रहते हैं। वर्मी कम्पोस्ट डेढ़ से दो माह के अंदर तैयार हो जाता है। इसमें 2.5 से 3% नाइट्रोजन, 1.5 से 2% सल्फर तथा 1.5 से 2% पोटाश पाया जाता है।
केंचुआ खाद की विशेषताएँ : इस खाद में बदबू नहीं होती है, तथा मक्खी, मच्छर भी नहीं बढ़ते है जिससे वातावरण स्वस्थ रहता है। इससे सूक्ष्म पोषित तत्वों के साथ-साथ नाइट्रोजन 2 से 3 प्रतिशत, फास्फोरस 1 से 2 प्रतिशत, पोटाश 1 से 2 प्रतिशत मिलता है।
इस खाद को तैयार करने में प्रक्रिया स्थापित हो जाने के बाद एक से डेढ़ माह का समय लगता है। प्रत्येक माह एक टन खाद प्राप्त करने हेतु 100 वर्गफुट आकार की नर्सरी बेड पर्याप्त होती है। केचुँआ खाद की केवल 2 टन मात्रा प्रति हैक्टेयर आवश्यक है।
इससे मानव जीवन और प्राणी जीवन को सुखी बना सकते हैं
कोरिया हेराल्ड

यह एक प्रमुख दैनिक समाचार पत्र है।